辨師鼓琴
作者：程俱
朝代：宋

paragraphs: 上人芒屨麻爲衣，常脩如幻三摩提。
但依三業作供養，坐見八德金沙池。
是中寶網間行樹，微妙音出難思惟。
師從定觀起奮迅，寫之三尺桐與絲。
枯桐{号攵}然若空谷，人倚繩床支槁木。
枯桐枯木静相向，中有世間無盡曲。
曲中有曲非宫商，及門但覺聲琅琅。
罷琴一笑各揮手，庭樹微風清夜涼。